kardosdrur/scandi-wiki huggingface dataset:
San Mamés

Estadio San Mamés er et fodboldstadion i Bilbao i Vizcaya, der er hjemmebane for La Liga-klubben Athletic Club. Stadionet har plads til 39.750 tilskuere. Bygget i 1913, er San Mamés officielt det ældste fodboldstadion i Spanien.

Historie 
San Mamés blev bygget i 1913, og renoveret op til VM i fodbold 1982, hvor stadionet var et af spillestederne. I marts 2006 blev det vedtaget, at San Mamés skal genopbygges til et nyt stadion med plads til 56.000 tilskuere

Eksterne henvisninger 

 Stadionprofil 

Fodboldstadioner i Spanien
Bilbao
Etableret i 1913
Athletic Club
Charterhouse School

Charterhouse School er en af de fornemste og dyreste engelske privatskoler (public schools). Skolen blev grundlagt i 1611 af Thomas Sutton på Charterhouse Square i London, hvor der havde ligget et karteuserkloster. I 1872 flyttede skolen til Surrey, men eleverne bliver stadig kaldt karteusere.

Der går over 700 elever i alderen 13 til 18 år på skolen. Blandt berømte tidligere elever kan nævnes William Makepeace Thackeray (forfatter), Robert Baden-Powell (stifteren af spejderbevægelsen) og Ralph Vaughan Williams (komponist).

Eksterne links 

Skoler i England
CAM

CAM har flere betydninger:
 Computer aided manufacturing
 Centre for Arctic Environmental Medicine
 Crassulacean acid metabolism
 CAM-plante
 Conditional access module (digitalt tv-kort)
 Forkortelse af kamera
 Webcam
 CAM (optagelse)
 CAM-skib - Catapult Aircraft Merchantman-skib
Ingeborg Dinesen

Ingeborg Dinesen (døbt Ingeborg Westenholz) (født 5. maj 1856 på Mattrup, Tyrsting Sogn, død 27. januar 1939 på Rungstedlund, Hørsholm) var datter af Regnar Westenholz og Mary Lucinde Hansen og søster til Regnar, Mary og Aage Westenholz.

Hun blev i ægteskabet med Wilhelm Dinesen mor til Karen Blixen og Thomas Dinesen. Hun var medlem af Hørsholm Sogneråd 1909-1913 og 1913-1917.

Eksterne henvisninger 
 Aner til Ingeborg Dinesen på Torkil.grindstein.info 

Danskere i 1900-tallet
Ingeborg
Slægten Westenholz
Kommunalpolitikere fra Danmark
Slægten Grut Hansen
Godsejere fra Danmark
Kamilla Bech Holten

Kamilla Bech Holten (født Mette Kamilla Gregersen 7. januar 1972 i Viborg, død 20. september 2008 i København) var en dansk skuespiller, sanger og tv-vært.

Kamilla Bech Holten, der var autodidakt, brød igennem som studievært i begyndelsen af 1990'erne i DR-børneprogrammerne Zig-Zag og TV10 og fik siden stor succes som vært på TV 2's fredagsunderholdning Den Store Klassefest. Hun var også vært på TV 2's Mandags Chancen (1998).

Ifølge tv-udsendelsen a-Ha fra 5. oktober 2002 læste hun filmvidenskab på Københavns Universitet først i 1990'erne.

I 2002 giftede hun sig med kongelig operachef Kasper Holten.

I marts 2008 fortalte Kamilla Bech Holten i et interview med Politiken Søndag, at hun var dødeligt syg af kræft – først i tyktarmen, siden i leveren og lymfesystemet. Hun fortalte samtidig, at hendes mand havde forladt hende (august 2007) under sygdommen.

Den 20. september 2008 døde hun af kræften på Bispebjerg Hospital, og den 26. september 2008 blev hun bisat fra Frederiksberg Kirke af pastor Egon Lausen.

Filmografi 
 Kærlighedens smerte (1992) 

Mit liv som Bent (2001)
 Regel nr. 1 (2003)
 Spurten Er Gået - DR2 Selvoptagelser (voice-over, 2006)

Noter

Eksterne henvisninger 
 

Studieværter fra Danmark
Skuespillere fra Danmark
Personer fra Viborg
Ansatte ved TV 2
Studenter fra Viborg Katedralskole
Ansatte ved TV3
Personer døde af kræft
Vancouver Whitecaps FC

Vancouver Whitecaps er en canadisk fodboldklub fra byen Vancouver i British Columbia. Klubben spiller i den professionelle nordamerikanske liga, Major League Soccer fra 2011-sæsonen, og har hjemmebane på Empire Field indtil september 2011, hvor det forventes at klubben rykker ind på det nyombyggede BC Place Stadium. Klubben blev grundlagt i sin nuværende form i 2009, i forbindelse med en udvidelse af ligaen, men flere andre gange i Vancouver har fodboldhold tidligere optrådt med et tilsvarende navn.

Trænere 
Samtlige trænere i Vancouver Whitecaps siden holdets stiftelse i 2009:

  Teitur Thordarson (2009-)

Eksterne henvisninger 
 Klubbens officielle hjemmeside

Etableret i 2009
Fodboldklubber i Canada
Whitecaps FC
Ca Mau Lufthavn

Ca Mau Lufthavn (IATA:CAH, ICAO:VVCM) ligger på Ca Mau, province Ca Mau, Vietnam.

Lufthavnen er 2 km fra centrum. Den blev bygget af franske kolonister i 1933. I Vietnam krigen, var det en luftbase.

Terminaler 
Der er to daglige afgange:
 Vietnam Air Services Company (Ho Chi Minh-byen)

Kilder 

Lufthavne i Vietnam
Adrian Cann

Adrian Cann (født den 19. september 1980 i Toronto, Ontario) er en canadisk fodboldspiller, som spiller for San Antonio Scorpions.

Cann, der opvoksede i Thornhill i Ontario, startede med at spille collegefodbold på University of Louisville fra 2000 til 2003. Han blev valgt til All-Conference USA-holdet flere gange.

Efter dimission blev Cann udvalgt som nummer 16 i MLS SuperDraft i 2004 af Colorado Rapids. Cann spillede ikke så meget og skiftede midt i sæsonen til the Impact, hvor han fik spilletid i 7 kampe.

I 2006 skrev han kontrakt med Vancouver Whitecaps, hvor klubben blev mester i USL First Division. Her blev han valgt som Årets Forsvarer i 2007, ligesom han samme år blev udnævnt til anfører. I sommeren 2008 skiftede han til Esbjerg fB.

Adrian Cann har spillet 3 kampe som forsvarer på det canadiske landshold.

Henvisninger 
 Profil på efb.dk
 efb.dk: Canadisk landsholdsforsvarer til Esbjerg fB i fire år
 Whitecaps transfer Cann 

Fodboldspillere fra Canada
Fodboldspillere fra Esbjerg fB
Fodboldspillere fra Colorado Rapids
Fodboldspillere fra Toronto FC
Fodboldspillere fra Vancouver Whitecaps
Fodboldspillere fra Montreal Impact
Kalø Vig

Kalø Vig er den nordlige ende af Århusbugten fra Skæring Strand mod nordøst til enden ved Kalø Slotsruin neden for Rønde. Mod øst ligger Mols Bjerge og den næsten runde Knebel Vig, der sammen med Begtrup Vig mod syd danner halvøen Skødshoved, der er den sydøstlige afgrænsning af Kalø Vig.

Kalø Vig præges af kontrasten mellem det moderne Studstrupværket, der ligger på den vestlige side af vigen og ruinen af middelalderborgen Kalø Slot i bunden af bugten. 

Der er flere lystbådehavne ved vigen, f.eks. Kaløvig Bådelaug ved Studstrupværket og Nappedam i Egens Vig øst for Kalø Slotsruin. 

Området omkring Kalø Slot og Kalø Hovedgård blev fredet allerede i 1939 og indgår nu sammen med arealer ved Egens Vig i Nationalpark Mols Bjerge. Der er for at bevare de flotte linjer i landskabet foretaget udsigtsfredninger ved Hjelmager nedenfor Løgten, i området mellem Ugelbølle og Løgten Bugt/ Følle Strand og ved Følle Strandgård for at opretholde en udsigt til Følle Vig vest for Kalø Slot.

I 2002 blev de indre danske farvande ramt af det mest omfattende og langvarige iltsvind i nyere tid. DMU’s undersøgelser viste efterfølgende, at især Kalø Vig var meget kraftigt påvirket af iltsvindet. På dybder over 13 m var dyrelivet stort set forsvundet.

Se også 
 Kalø Slotsruin

Referencer 

Vige i Danmark
Fredede arealer i Danmark
Syddjurs Kommunes geografi
Kattegat
Anwar Ibrahim

Anwar bin Ibrahim (; født 10. august 1947) er en malaysisk politiker og siden 24. november 2022 Malaysias premierminister. Har var leder af oppositionen mellem august 2008 og marts 2015 og igen fra maj 2020 til november 2022.

I 1971 deltog han i grundlæggelsen af Den islamske ungdomsbevægelse i Malaysia (Angkatan Belia Islam Malaysia) og spillede en væsentlig rolle i organisationen frem til april 1982, da han blev medlem af United Malays National Organisation (UNMO). Han blev en af protegeerne til premierminister Mahathir bin Mohamad.

Anwar var medlem af Malaysias parlament fra 1982 til 1999. Han var vicepremierminister og finansminister fra 1. december 1993 til 2. september 1998.

Anklager om korruption og seksuelle afvigelser mens Ibrahim var oppositionspolitiker 
I 1999 blev han dømt til seks års fængsel for korruption. Året efter blev han i tillæg dømt til ni års fængsel for påstået homoseksuelle handlinger med sin chauffør. I september 2004 ophævede Malaysias højesteret overraskende den anden dom, og Anwar blev løsladt fra fængsel.

Den 29. juni 2008 rapporterede Malaysiakini, en online nyhedsportal, at en af Anwar Ibrahims ansatte, Saiful Bukhari Azlan, havde indgivet en politianmeldelse, hvor han hævdede, at han var blevet misbrugt (sodomiseret) af Anwar. Anwar sagde, at anklagerne og mulighed for en fængselsstraf som følge af påstandene er et forsøg på at undergrave hans ledende position i oppositionen, og kommer efter hans voksende støtte op til suppleringsvalgene. Han understregede sin uskyld og fremlagde lægeerklæringer som beviser. Anwar blev fundet uskyldig af højesteret den 9. januar 2012. Retsformanden Justice Mohamad Zabidin Mohd diah fandt, at DNA-beviserne, som anklagemyndigheden havde fremlagt var upålidelige, og frikendte Anwar. Elleve dage senere kærede anklagemyndigheden frifindelsen.

To år senere omstødte appelretten frifindelsen. De tre dommeres afgørelse var enstemmig, og underkendte højesterets tvivl om DNA-beviserne. Den 4. marts 2014 blev Anwar idømt fem års fængsel, men er fri mod kaution, mens han appellerer dommen. Human Rights Watch og Den Internationale Juristkommission har beskyldt den malaysiske regering for at blande sig i retsagen. Den 10. februar 2015 stadfæstede den malaysias føderale domstol afgørelsen fra appeldomstolen og bekræftede den femårige fængseldom.

Kritik 
Den 3. januar 2023 udnævnte Anwar sin datter Nurul Izzah til premierministerens senior økonomiske og finansielle rådgiver, hvilket vakte tvivl og stridigheder fra alle parter, og også udløste kritik af regeringens nepotisme.

Referencer

Eksterne henvisninger 

Politikere fra Malaysia
Malaysias premierministre
Edvard Lehmann

Edvard Lehmann er navnet på flere personer:

 Edvard Lehmann (religionshistoriker) (1862-1930) – en dansk religionshistoriker
 Edvard Lehmann (maler) (1815-1892) – en dansk maler og tegner
Hertugdømmet Østrig

Hertugdømmet Østrig er en betegnelse for Østrig i perioden fra 1156 til 1453. Østrig var en del af det Tysk-Romerske Rige fra 962. Huset Hohenstaufen fik fra 1138 kongetitlen i det Tysk-Romerske Rige, men lå i konstant konflikt med deres adelige modstandere Huset Welfen. I et forsøg på at bilægge striden gav kejser Frederik Barbarossa Bayern tilbage til Huset Welfen, og samtidig ophøjede han gennem Privilegium minus i 1156 Østrig til et hertugdømme under det Tysk-Romerske Rige. Østrig blev på denne måde uafhængig af Bayern, hvor Østrig indtil da havde hørt under som Markgrevskabet Østrig.

Henrik 2. af Østrig af Babenbergslægten blev den første hertug. Babenbergerne skulle sidde på magten i Østrig frem til 1246, hvor den sidste mandlige linje af Babenbergerne uddøde.

Hertugdømmet Østrig holdt frem til 1453, hvor Rudolf 4. af Østrig gennem en forfalskning af Privilegium Minus med Privilegium Maius ophøjede hertugdømmet til Ærkehertugdømmet Østrig, hvilket skulle bringe habsburgerne på linje med det Tysk-Romerske Riges kurfyrster.

Østrigs historie
Østrig
Østrig
Solsten

En solsten er den oldnordiske betegnelse for et instrument, sandsynligvis en krystal, der kunne bestemme solens nøjagtige position på himlen.

Oprindelsen til solstenen vides ikke, men den kendes fra vikingetiden, hvor den optræder flere gange i de gamle sagaer. I fortællingen om Rødulf ses det hvordan den bliver brugt, da den norske konge Olav den Hellige vil teste en af sine høvdinge, Sigurd Syrs, astronomiske evner:

Solstenen var en krystal, der rettes mod solen når den står lavt mod horisonten (fra højde +30° til -7°). I denne position bliver solens stråler nemlig polariseret af Jordens atmosfære. Ved at opfange disse polariserede stråler i et krystal af arten cordierit, vil denne krystal optræde som en analysator, der kan angive svingningsretningen af lysets stråler. Ved at holde solstenen mod lystrålen og dreje let vil lyset der går igennem krystallen skifte i intensitet. Den kraftigste vil fremkomme når man har krystallen vinkelret mod solens polariserede stråler, mens lyset helt vil forsvinde ved 90° drejning af krystallen fra denne retning, og det vil betyde at man da kan bestemme solens position. I perioden hvor solen er tæt på horisonten vil dette være omkring zenith hvilket letter observationen. Det er også nødvendigt at der er skyfrit i zenith, trods sagaens angivelse virker en solsten ikke hvis der er skyer i det præcise område hvor zenith befinder sig. Til gengæld kan man med brug af en solsten bestemme solens position med en +/- 5° nøjagtighed, hvilket er mere end tilstrækkeligt for et fartøj med så lav hastighed som et vikingeskib.

I moderne tid har lignende anordninger som "Sky Compasses" og "Twilight Compasses" været brugt ved flyvning i polarområderne. Her er det bare et kunstigt polaroid filter, der anvendes i stedet for en krystal.

Der er ikke fundet nogen solsten, men arkæologen og tidligere museumsinspektør ved Nationalmuseet Thorkild Ramskou fik i forbindelse med arbejdet på sin bog Solstenen fremstillet diverse solsten af forskellige krystaller for at efterprøve deres virkning., og han kom frem til at hvis solstenen bestod af krystal, ville det sandsynligvis dreje sig om cordierit, der blandt andet findes ved Kragerø i Oslofjorden.

Foruden solstenen havde de nordiske søfarere havde adskillige navigationsredskaber som pejlskiven og detaljerede tabeller over solens gang på himlen. Det er ikke klart hvor udbredt solstenen var som navigationsinstrument, men på grund af krystallets forholdsvis store sjældenhed er det sandsynligt, at det kun har været få forundt at kunne anvende en sådan. At det har været et kostbart instrument, der har været værd at passe på men som ikke alle forstod værdien af, viser følgende citat fra Gudmundursagaen:

Henvisninger

Kilde 
Thorkild Ramskou – Solstenen, Rhodos, København, 1969.

Navigationsudstyr
Oldsager fra Vikingetiden

sv:Islandsspat#Solsten
Dietramszell

Dietramszell er en kommune i Landkreis Bad Tölz-Wolfratshausen i den sydlige del af Regierungsbezirk Oberbayern i den tyske delstat Bayern.

Geografi 
Dietramszell ligger i Region Oberland mellem München og Bad Tölz, med floden Isar i vest, og midt i foralpernes morænelandskab .

Bydele og landsbyer 
Kommunen har 60 landsbyer og bebyggelser fordelt på et areal på 96,78 km²; blandt dem:
 Ascholding
 Baiernrain
 Bairawies
 Dietramszell
 Erlach
 Föggenbeuern
 Habichau
 Hechenberg
 Linden
 Manhartshofen
 Peretshofen
 Punding
 Rampertshofen
 Ried
 Schönegg
 Stockach
 Unterleiten

Fotogaleri
Landkreis Berchtesgadener Land

Landkreis Berchtesgadener Land ligger i den sydøstlige del af den  tyske delstat Bayern, i Regierungsbezirk Oberbayern. Den hører til  Euregio Salzburg – Berchtesgadener Land – Traunstein og er mod øst, syd og sydvest omgivet af den østrigske delstat Salzburg. Kun i nordvest og nord grænser den til sin tyske nabolandkreis Traunstein. Landkreis Berchtesgadener Land udgør det sydøstlig hjørne af Bayern.

Geografi 	
Mens den nordlige del af området er bakket, med enkelte søer, som f.eks. Abtsdorfer See og floden Salzach som grænse til Østrig, ligger den sydlige del af landkreisen (fra Bad Reichenhall og  Hallthurmerbjerget) i de Bayerske Alper.	
	
I den sydlige del ligger også de smukke søer  Hintersee og Königssee.

Turisme und og seværdigheder 
Landkreis lever for en stor del af turisme, især den sydlig del med Berchtesgaden, Ramsau bei Berchtesgaden og Schönau am Königssee.

 Nationalpark Berchtesgaden
 Königssee
 Watzmann
 Salzbergwerk Berchtesgaden
 Alte Saline (Bad Reichenhall)

Byer og kommuner 

Kreisen havde   indbyggere pr.    

'''Ubeboede kommunefri områder(71,33 km², i alt)
 Bischofswiesener Forst (29,46 km²)
 Eck (12,60 km²)
 Forst Sankt Zeno (12,26 km²)
 Schellenberger Forst (17,01 km²)

Eksterne henvisninger 

 Offizielle Website
Sommer i Tyrol

Sommer i Tyrol kan henvise til:

 Sommer i Tyrol (film fra 1964) – en dansk musikalsk komedie fra 1964 instrueret af Erik Balling
 Sommer i Tyrol (film fra 2010) – en dansk kortfilm fra 2010 instrueret af Anna Neye
 Sommer i Tyrol (operette) – en tysk operette skrevet af Ralph Benatzky og Robert Gilbert
Lægebetonie

 
Lægebetonie (Stachys officinalis), ofte skrevet læge-betonie og også kaldet lægegaltetand, er en flerårig urt med en opret eller opstigende vækst. Planten indeholder garvestoffer og æteriske olier, og har været anvendt som lægeplante. Den vokser meget sjældent som vildtvoksende i Danmark i f.eks egekrat. Ofte kaldes den blot betonie.

Beskrivelse 
Stænglerne er firkantede og svagt behårede. Planten danner først en grundstillet bladroset, men senere skyder stænglerne frem med modsatte blade. De er ovale eller ægformede med groft takket rand. Oversiden er blank, mørkegrøn og rynket, mens undersiden er noget lysere og svagt håret.

Blomstringen sker i juli-august, hvor man finder blomsterne siddende i tætte kranse ved bladfæsterne. De er vinrøde eller rødviolette og uregelmæssige. Frugterne spaltes i nødagtige delfrugter.

Rodnettet består af krybende jodstængler med mange trævlede rødder.

Højde x bredde og årlig tilvækst: 0,80 x 0,40 m (80 x 40 cm/år), heri ikke medregnet skud fra jordstænglerne.

Hjemsted 
Arten er udbredt i Nordafrika, Lilleasien, Kaukasus, det vestlige Sibirien og det meste af Europa. I Danmark er den blevet meget sjælden og findes nu kun vildtvoksende på Lolland, hvor den er rødlistet. Arten er naturaliseret i Nordamerika. Den foretrækker voksesteder, som er letskyggede, fugtige og neutrale eller kalkrige, men magre jordtyper. I Danmark kan det være egekrat, vejkanter eller skrænter.

På Castlemorton Commons i Malvern Hills nær Welland i Worcestershire (England) findes den sammen med bl.a. aftenpragtstjerne, agermynte, alm. agermåne, alm. akeleje, angelik, alm. fingerbøl, fjerbregne, hjertegræs, djævelsbid, engforglemmigej, gul fladbælg, hamphjortetrøst, knoldet brunrod, krybende læbeløs, kærtidsel, lancetvejbred, liden tvetand, lægeærenpris, prikbladet fredløs, sorthovedknopurt, storblomstret kodriver og tormentil.

Indholdsstoffer 
Planten indeholder garvestoffer først og fremmest stachydrin. Desuden indeholder den æteriske olier som betonicin, turicin, cholin og flere alkaloider.

Anvendelse 
Hildegard af Bingen omtaler denne plante som virksom mod søvnbesvær og menstruationssmerter. Den har i øvrigt været meget brugt som en næsten universelt virkende lægeplante.

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Lægeplanter
Flerårige urter
Galtetand
Andelssamfundet i Hjortshøj

Andelssamfundet i Hjortshøj (AiH) er en forening der danner rammen for bofællesskab , og ligger ca. 14 km. nord for Aarhus i udkanten af Hjortshøj.

Historie 
Ideen til andelssamfundet opstod tilbage i 1986. Første huse blev bygget i 1992. I 1996 flyttede de første grupper ind i deres huse. Bogruppe 2, 3 og 4 flyttede ind i 1996-97, Bogruppe 5 i 2004, og Bogruppe 6-7-8 i 2010-2012. I 2013 er der cirka 130 huse i 8 bogrupper.

Menneske og Huse 
AiH er et lille lokalsamfund / økosamfund, som
 bygger på et socialt og bæredygtigt grundlag
 huser ca 320 voksne og børn fordelt på fem bogrupper i 130 huse
 har forpagtet ca. 23 hektar landbrugsjord, der dyrkes som godkendt økologisk landbrug, hvilket giver mulighed for delvis selvforsyning af fødevarer og andre produkter. Der er ca. 90 høns, 10 geder, 15 køer, kornmarker og grøntsagsmark. Omlægning til biodynamisk drift startede i 2003.
 
Byøkologiske initiativer er :
 miljøvenlige materialer som ler, træ, halm, hør, muslingeskaller
 brug af vedvarende energi f.eks. vha. solfangere og brug af passiv solvarme, og et lille kraftvarmeanlæg med en Stirlingmotor som kan producere el og varme direkte fra flis.
 genbrug af regnvand til tøjvask.
 muldtoiletter i nogen huse og rensning af spildevand i en pilerensningsanlæg.
 kildesortering af affald.

Der er 5 fælleshuse og et kontor og udstillingsbygning "Petersborg" som huser:
 Bygning virksomhed Økotech
 Viking Musik band Krauka 

AiH er medlem af Global Ecovillage Network (GEN/GEN-Europe)  gennem Landsforeningen for Økosamfund (LØS) .

Referencer

Eksterne henvisninger 
 AiH's hjemmeside på dansk
 Dansk Byølologi hjemmeside

Litteratur 

 "Andelssamfundet i Hjortshøj – et sociologisk/økologisk projekt 1998/99", informationshæfte fra Andelssamfundet i Hjortshøj.
 "Økosamfund i Danmark 1997 – et bud på bæredygtig udvikling", Landsforeningen for Økosamfund, 1999. Boligen nr. 12, 68. årgang, 2001.
 "Økosamfund i Danmark" – Hvordan drømme bliver til virkelighed, 2003. Landsforeningen for Økosamfund, . http://losnet.dk/ 

Foreninger fra Danmark
Bad Reichenhall

Bad Reichenhall er en by i landkreis Berchtesgadener Land i Regierungsbezirk Oberbayern i den tyske delstat Bayern. Bad Reichenhall er administrationsby i landkreisen, og en kurby med talrige saltkilder og bade.

Geografi 
Byen ligger i Reichenhaller Talkessel (dalkedel) ved floden Saalach. Den er omringet af bjergene: i nord Hochstaufen og Fuderheuberg, mod vest Zwiesel, mod syd Predigtstuhl og mod øst, et stykke væk Bayerisch Gmain og de østrigske Großgmain, fra Untersbergmassivet.

Landsbyen Marzoll ligger nordøst for udløberne af Fuderheuberg, hvor dalen udvider sig , ved grænsen til Østrig

Inddeling 
Ud over hovedbyen består Bad Reichenhall af landsbyerne Karlstein (med bebyggelserne Kirchberg, Nonn, Thumsee), Marzoll (med bebyggelserne Türk, Weißbach, Schwarzbach) og St. Zeno (med bebyggelsen Froschham).

Det samlede areal af kommunen er 3.943 ha, hvoraf 568 ha er bebyggelser og vejanlæg, 2.286 ha er skovområder, 588 ha landbrugsområder, 171 ha er søer og floder og 35 ha er rekreative områder (pr. 30. juni 2004).

Eksterne henvisninger 

 Portræt af byen fra Welt.de
Cæsar (titel)

Cæsar var en titel der betegnede kejserværdigheden, og som stammer fra Julius Cæsars tilnavn. Skiftet fra et familienavn og til en kejsertitel dateres til ca. 68/69 e.Kr.

Cæsar som kejsertitel 
Den første romerske kejser, Octavian (senere Augustus), bar navnet "Cæsar" som en selvfølge, da han som adoptivsøn af Julius Cæsar havde fået overført navnet, og hans fulde navn var således "Gaius Julius Caesar Octavianus". De følgende kejsere blev ligeledes adopteret af den foregående og modtog derfor også navnet "Cæsar" derfra.

Først med kejser Claudius blev navnet "Cæsar" overført uden at han var blevet adopteret af den forrige kejser, men han var til gengæld stadig i familie med Cæsar og navnet var derfor stadig ikke uden familiemæssig forbindelser. I 68 efter Neros død overtog kejser Galba tronen. Han var den første kejser, der ikke var af det Julisk-Claudiske dynasti, og med hans antagelse af navnet "Cæsar" kan man sige at det har fået en stilling som titel i stedet for familieforbindelse. De følgende kejsere antog derefter titlen "Cæsar".

Cæsar som arvefølgetitel 
Allerede under Vespasian ændredes betydningen, idet han overførte navnet til sin påtænkte efterfølger Titus, så han kom til at hedde "Titus Caesar Vespasianus". Cæsar kom da til at være titlen for den påtænkte arving til kejseriget, mens navnet efter tronovertagelsen blev udvidet med et Imperatore og Augustus. Således at formlen for arvefølgerne var NN. Caesar, mens navnet blev til Imperator Caesar NN. Augustus efter udnævnelsen til kejser. I daglig tale blev arvingerne således benævnt Cæsar mens titlen for kejseren var Augustus.

Senere brug 
Navnet blev desuden overført til andre riger der anså sig som Romerrigets arvtagere, f.eks. det Byzantinske Rige og det Osmanniske Rige. Men da latin ikke var hovedsproget i disse riger oplevede ordet samtidig en tilpasning til det lokale sprog, og det blev til hhv kaisar og Kayser-i-Rûm. En udvikling som også kan ses af det danske ord kejser der er afviklet af "Cæsar". Desuden kommer også det russiske "zar"  og det bulgarske "tsar" fra ordet.

Regenters titler
Kongelige titler